CELEX: 62012TA0131
Language: sk
Date: 2015-05-05 00:00:00
Title: Vec T-131/12: Rozsudok Všeobecného súdu z 5. mája 2015 – Spa Monopole/ÚHVT – Orly International (SPARITUAL) („Ochranná známka Spoločenstva — Námietkové konanie — Prihláška slovnej ochrannej známky Spoločenstva SPARITUAL — Skoršia obrazová ochranná známka Beneluxu SPA a skoršie slovné ochranné známky Beneluxu SPA a LES THERMES DE SPA — Relatívny dôvod zamietnutia — Článok 8 ods. 5 nariadenia (ES) č. 207/2009“)

22.6.2015   
            
            
               SK
            
            
               Úradný vestník Európskej únie
            
            
               C 205/26
            
         Rozsudok Všeobecného súdu z 5. mája 2015 – Spa Monopole/ÚHVT – Orly International (SPARITUAL)
   (Vec T-131/12) (1)
   
   ((„Ochranná známka Spoločenstva - Námietkové konanie - Prihláška slovnej ochrannej známky Spoločenstva SPARITUAL - Skoršia obrazová ochranná známka Beneluxu SPA a skoršie slovné ochranné známky Beneluxu SPA a LES THERMES DE SPA - Relatívny dôvod zamietnutia - Článok 8 ods. 5 nariadenia (ES) č. 207/2009“))
   (2015/C 205/34)
   Jazyk konania: angličtina
   
      Účastníci konania
   
   
      Žalobkyňa: Spa Monopole, compagnie fermière de Spa SA/NV (Spa, Belgicko) (v zastúpení: L. De Brouwer, E. Cornu a É. De Gryse, advokáti)
   
      Žalovaný: Úrad pre harmonizáciu vnútorného trhu (ochranné známky a vzory) (v zastúpení: J. Crespo Carrillo a A. Folliard-Monguiral, splnomocnení zástupcovia)
   
      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Orly International, Inc. (Van Nuys, Kalifornia, Spojené štáty) (v zastúpení: P. Kremer a J. Rotsch, advokáti)
   
      Predmet veci
   
   Žaloba podaná proti rozhodnutiu prvého odvolacieho senátu ÚHVT z 9. januára 2012 (vec R 2396/2010-1) týkajúcemu sa námietkového konania medzi Spa Monopole, compagnie fermière de Spa SA/NV, a Orly International, Inc.
   
      Výrok rozsudku
   
   
               1.
            
            
               Rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 9. januára 2012 (vec R 2396/2010-1) sa zrušuje.
            
         
               2.
            
            
               ÚHVT a Orly International, Inc., sú povinné znášať svoje vlastné trovy konania a nahradiť trovy konania, ktoré vznikli Spa Monopole, compagnie fermière de Spa SA/NV.
            
         
      (1)  Ú. v. EÚ C 165, 9.6.2012.